CELEX: C2006/131/28
Language: et
Date: 2006-06-03 00:00:00
Title: Kohtuasi C-294/04: Euroopa Kohtu (teine koda)  16. veebruari 2006.  aasta otsus (Juzgado de lo Social de Madrid eelotsusetaotlus) –Carmen Sarkatzis Herrero  versus  Instituto Madrileño de la Salud (Imsalud) (Direktiiv 76/207/EMÜ — Meeste ja naiste võrdne kohtlemine — Rasedus- ja sünnituspuhkus — Juurdepääs karjäärile avalikus teenistuses — Rasedus- ja sünnituspuhkusel olev ajutine töötaja, kes konkursi läbimise tulemusena saab alaliseks töötajaks — Teenistusstaaži arvutamine)

3.6.2006   
            
            
               ET
            
            
               Euroopa Liidu Teataja
            
            
               C 131/16
            
         Euroopa Kohtu (teine koda) 16. veebruari 2006. aasta otsus (Juzgado de lo Social de Madrid eelotsusetaotlus) –Carmen Sarkatzis Herrero versus Instituto Madrileño de la Salud (Imsalud)
   (Kohtuasi C-294/04) (1)
   
   (Direktiiv 76/207/EMÜ - Meeste ja naiste võrdne kohtlemine - Rasedus- ja sünnituspuhkus - Juurdepääs karjäärile avalikus teenistuses - Rasedus- ja sünnituspuhkusel olev ajutine töötaja, kes konkursi läbimise tulemusena saab alaliseks töötajaks - Teenistusstaaži arvutamine)
   (2006/C 131/28)
   Kohtumenetluse keel: hispaania
   Eelotsusetaotluse esitanud kohus
   Juzgado de lo Social de Madrid
   Põhikohtuasja pooled
   
      Hageja: Carmen Sarkatzis Herrero
   
      Kostja: Instituto Madrileño de la Salud (Imsalud)
   Kohtuasja ese
   Eelotsusetaotlus — Juzgado de lo Social de Madrid — Ühenduse õigusnormid rasedus- ja sünnituspuhkuse kohta ning meeste ja naiste võrdse kohtlemise kohta seoses juurdepääsuga tööle — Naiste õigused rasedus- ja sünnituspuhkusel viibimise ajal — Ametnikuks saamine ja sellega kaasnevad õigused — Ajutine töötaja, kes viibis alalise ametikoha saamise ajal rasedus- ja sünnituspuhkusel
   Resolutiivosa
   Siseriiklikud õigusnormid, mis ei taga rasedus- ja sünnituspuhkusel viibivale naissoost töötajale seoses juurdepääsuga ametniku karjäärile samu õigusi, mis teistele sama personali töölevõtmise konkursi läbinutele, lükates tema teenistusse astumist edasi kuni rasedus- ja sünnituspuhkuse lõpuni ning arvestamata selle töötaja teenistusstaaži arvutamisel nimetatud puhkuse kestust, on vastuolus nõukogu 9. veebruari 1976. aasta direktiiviga 76/207/EMÜ meeste ja naiste võrdse kohtlemise põhimõtte rakendamise kohta seoses töö saamise, kutseõppe ja edutamisega ning töötingimustega.
   
      (1)  ELT C 106, 30.04.2004.